CELEX: 62016TA0572
Language: hr
Date: 2017-10-13 00:00:00
Title: Predmet T-572/16: Presuda Općeg suda od 13. listopada 2017. – Brouillard protiv Komisije („Javna služba — Zapošljavanje — Obavijest o natječaju — Otvoreni natječaj EPSO/AD/306/15 — Pravnici-lingvisti za francuski jezik na Sudu Europske unije — Prijava putem interneta — Predodabir na temelju kvalifikacija — Potrebne diplome — Stupanj obrazovanja koji odgovara punom pravnom obrazovanju u belgijskoj, francuskoj ili luksemburškoj ustanovi visokog obrazovanja — Diploma ‚Master 2 iz prava, ekonomije, upravljanja, privatnog prava, specijalnost pravnik-lingvist’ — Izdavanje nakon „vrednovanja stjecanja iskustva” — Uskraćivanje sudjelovanja u testiranjima na natječaju — Tužba za poništenje — Sadržaj tužbe — Nedopuštenost — Profesionalna sposobnost — Zahtjev cjelovitog pravnog obrazovanja — Priznavanje diploma”)

27.11.2017   
            
            
               HR
            
            
               Službeni list Europske unije
            
            
               C 402/30
            
         Presuda Općeg suda od 13. listopada 2017. – Brouillard protiv Komisije
   (Predmet T-572/16) (1)
   
   ((„Javna služba - Zapošljavanje - Obavijest o natječaju - Otvoreni natječaj EPSO/AD/306/15 - Pravnici-lingvisti za francuski jezik na Sudu Europske unije - Prijava putem interneta - Predodabir na temelju kvalifikacija - Potrebne diplome - Stupanj obrazovanja koji odgovara punom pravnom obrazovanju u belgijskoj, francuskoj ili luksemburškoj ustanovi visokog obrazovanja - Diploma ‚Master 2 iz prava, ekonomije, upravljanja, privatnog prava, specijalnost pravnik-lingvist’ - Izdavanje nakon „vrednovanja stjecanja iskustva” - Uskraćivanje sudjelovanja u testiranjima na natječaju - Tužba za poništenje - Sadržaj tužbe - Nedopuštenost - Profesionalna sposobnost - Zahtjev cjelovitog pravnog obrazovanja - Priznavanje diploma”))
   (2017/C 402/39)
   Jezik postupka: francuski
   
      Stranke
   
   
      Tužitelj: Alain Laurent Brouillard (Bruxelles, Belgija) (zastupnici: P. Vande Casteele, zatim H. Brouillard, odvjetnici)
   
      Tuženik: Europska komisija (zastupnici: G. Gattinara i F. Simonetti, agenti)
   
      Predmet
   
   Zahtjev na temelju članka 270. UFEU-a radi poništenja, s jedne strane, odluke Europskog ureda za odabir osoblja (EPSO), koja je tužitelju dostavljena elektroničkom poštom od 24. rujna 2015., da se tužitelju ne odobri sudjelovanje u narednoj fazi „otvorenog natječaja EPSO/AD/306/15 o kvalifikacijama i testovima”, organiziranoj za uspostavljanje popisa uspješnih kandidata za, među ostalim, „pravnike-lingviste (AD 7) za francuski jezik (FR)” na Sudu Europske unije, i, s druge strane, odluka o odabiru i imenovanju donesenih u okviru toga natječaja.
   
      Izreka
   
   
               1.
            
            
               Poništava se odluka Europskog ureda za odabir osoblja (EPSO), koja je dostavljena Alainu Laurentu Brouillardu elektroničkom poštom od 24. rujna 2015., da mu se ne odobri sudjelovanje u narednoj fazi „otvorenog natječaja EPSO/AD/306/15 o kvalifikacijama i testovima”, organiziranoj za uspostavljanje popisa uspješnih kandidata za, među ostalim, „pravnike-lingviste (AD 7) za francuski jezik (FR)” na Sudu Europske unije.
            
         
               2.
            
            
               U preostalom dijelu tužba se odbija.
            
         
               3.
            
            
               A. L. Brouillard i Europska komisija snose svaki vlastite troškove, uključujući one nastale u postupku privremene pravne zaštite povodom kojega je doneseno rješenje od 20. siječnja 2016. Brouillard/Komisija (F-148/15 R).
            
         
      (1)  SL C 59, 15.2.2016 (predmet prvotno upisan pred Službeničkim sudom Europske unije pod brojem F-148/15 i prenesen na Opći sud Europske unije 1.9.2016.).